Kamu bisa jelasin ke aku soal Toulouse dalam bahasa jawa?

Toulouse (Tolosa ing basa Occitan) iku kutha ing kidul-kulon Prancis dumunung ing gisiking Kali Garonne, ana ing satengah dalan antara Samodra Atlantik lan Sagara Mediterania. Amarga populasi cacahé 1,05 yuta jiwa ing taun 2004, laladan metropolitan Toulouse minangka kutha gedhé dhéwé kapindho ing Prancis kidul minangka salah siji sing tuwuh paling rikat ing Éropa. Toulouse minangka basis indhustri pamaburan ing Éropa dadi papan markas Airbus. Toulouse iku mantan kutha krajan provinsi Languedoc (sistem provinsi dibusak sesuwéné Revolusi Prancis). Saiki minangka kutha krajan laladan (région) Midi-Pyrénées, région gedhé dhéwé ing Prancis nanging mung setengah ukuran provinsi sing mbiyèn Languedoc. Saliyané iku, Toulouse uga déadi préfecture (kutha krajan) département Haute-Garonne. Kutha iki uga dadi papan Académie des Jeux Floraux, sing sajajar karo Akademi Prancis kanggo laladan pertuturan Occitan ing[Prancis kidul, agawé Tolouse dadi kutha krajan ora resmi kanggo kabudayan Occitan. Salib tradhisional Occitan diadhopsi dadi simbol kutha Toulouse lan laladan Midi-Pyrénées. Toulouse duwé kutha kembar ya iku:Atlanta (Amérika Sarékat), Chongqing (Républik Rakyat Cina), Tel Aviv (Israèl), Kiev (Ukraina), Bologna (Italia), lan Elche (Spanyol).